Here is a page extracted from Wikipedia that may contain CSS, HTML, and a lot of unformatted text.

Title: Hiroshima
Content: Hiroshima (広島市, 'Hiroshima-shi', en chaponés) ye una ciudat chaponesa en a rechión de Chūgoku y prefectura de Hiroshima, de la que ye a suya capital.

Hiroshima tien una superficie de 905,01 km², una población de 1.173.980 habitants (2010) y una densidat de población de 1.297,2 abs/km².

Cheografía 
Hiroshima ye situata a canto d'o río Ota y d'a mar interior de Seto.

Historia 
Hiroshima fue establita en a costa norte d'a mar interior de Seto en 1589 por o sinyor feudal Terumoto Mori, que fació tamién construir un castiello, o castiello d'Hiroshima, en a mayor d'as islas fluvials d'o río Ota, nombre que prenió en os suyos primers tiempos a ciudat. Cuan Teremuto Mori fue redotato o 20-21 d'octubre de 1600 en a batalla de Sekigahara por as tropas d'Ieyasu Tokugawa, o primer shogun d'o Chapón, iste li prenió a mayor parte d'os suyos territorios, entre os cuals Hiroshima y o suyo castiello, que cedió a Masanori Fukushima.

No esdevenió formalment una ciudat dica a Era Meichi, o día 1 d'abril de 1889. Yera en ixas envueltas una important base naval de l'Armata Imperial chaponesa, con un papel de primer orden mientres a primera guerra chino-chaponesa en 1894-1895, papel que mantenió dica rematar a Segunda Guerra Mundial

Mientres a Segunda Guerra Mundial, a ciudat d'Hiroshima fue bombardiada por a United States Army Air Forces estausunidense con una bomba atomica o 6 d'agosto de 1945, en os bombardeyos atomicos sobre Hiroshima y Nagasaki.

Molimentos 
 Santuario d'Itsukushima, Patrimonio d'a Humanidat.
 Memorial d'a Paz d'Hiroshima, Patrimonio d'a Humanidat.
 Castiello d'Hiroshima.

Ciudaz achirmanadas 
  Chongqing (China)
  Daegu (Corea d'o Sud)
  1983: Hannover (Alemanya)
  Honolulu (Estaus Unius)
  Mont-reyal (Canadá)
  Volgogrado (Rusia)
  Mexicali (Mexico)

Vinclos externos 

  Pachina web municipal.
  Museu d'a Paz d'Hiroshima

Localidaz de Chapón
Puertos
Patrimonio d'a Humanidat en Chapón
Hiroshima